Dís hoekom jy nie jou haarpunte self moet sny nie
JY LEES NOU Dís hoekom jy nie jou haarpunte self moet sny nie
En wat van die manne? Hier is die antwoord.
Ná byna drie weke van ’n grendelstaat is dit moeilik om nie na die naaste skêr te gryp en jou haarpunte self te sny nie. Maar haarkappers waarsku dat dit jou duur te staan kan kom.
Sy sal nooit iemand aanraai om hul hare self tuis te sny nie, sê Boyd Meilhon, meester-stileerder by die haarsalon Carbon in Johannesburg. “Wanneer jy ’n huishoudelike skêr gebruik om jou hare te sny, kan dit erge gesplete punte veroorsaak omdat dié tipe skêr selde skerp genoeg is. Mettertyd beweeg die gesplete punte op met die haarskag en op die ou end gaan jou haarkapper baie van jou hare moet afsny om van die gesplete punte ontslae te raak.”
As jy raadop is met jou hare, vra jou haarstileerder vir ’n aanlyn konsultasie, sê Boyd. Dis ’n kans om jou stileerder in dié tyd van inperking te ondersteun en waardevolle hare-raad te kry.
As jy lus is om iets nuuts met jou hare te doen, stel Boyd voor jy eksperimenteer eerder met nuwe maniere om jou hare te stileer, soos om verskillende krultegnieke te oefen en rond te speel met haarbykomstighede. Dis ook die ideale tyd om jou hare glansend gesond te kry met haarbehandelings (probeer dié tuisbehandelings vir hare).
Jy kan selfs pret hê met kleur! “Jy kan ’n paar druppels voedselkleursel by jou opknapper voeg om jou hare bv. ’n pienk tint te gee. Dit was vinnig weer uit en is ’n maklike manier om iets nuuts te probeer.”
LOCKDOWN LOWDOWN, EP 3: DON'T keep it tight!? ? We're here offering you some S.O.S (Save our Strands) Tips on how to keep you hair healthy during #Lockdown!? ? When tying up your hair, don't pull it too tightly, and don't use tight or stringent elastics. As @lisaivonehair says: The Facelift Ponytail is a NO!" ??? ? Use scrunchies (so hot right now!), silk scarves and stretchy bobbles instead or plate your hair (a great way to hide any unwanted roots that are peaking out!).? .? .? .? #inoarsouthafrica #lockdowninspo #lockdownSA #professionalhaircare #vegan #anticruelty #petapproved #haircare #hair #crueltyfree #veganbeauty #itchyscalp #hairinspo #besthair #happyhair #hairdiaries #selfcaretips #selfcare #lockdownselfcare #hairtips #hairtricks #lockdownhair #haircaretips
A post shared by Inoar South Africa (@inoarsouthafrica) on Apr 6, 2020 at 9:10pm PDT
Wat van die manne?
Boyd stel voor dat mans slegs die hare weerskante van hul gesig en onder aan die agterkant van hul kop effens korter knip met ’n elektriese haarknipper. “Moenie ’n aanhegstuk kleiner as nommer 3 (10 mm) gebruik nie. Hoe groter die aanhegstuk, hoe minder is die kanse vir foute,” sê hy.
Bederf jou hare met dié produkte:
1. INOAR Argan Oil Shock Treatment (R185 vir 15 ml). By inoar.co.za
2. L’Oréal Paris Elvive Dream Lengths Heat Mask (R100)
3. Ellips Hair Vitamin Nutri Color (R199 vir 50 kapsules). By uitsoektakke van Clicks en takealot.com
4. TRESemmé Botanic Hair Food (R45)
5. John Frieda Miracle Drops Hair Mask Frizz Smoothing (R40). By Clicks
Meer oor: grendelstaat| hare